**Podkladový materiál na rokovanie Obecného zastupiteľstva obce**

**Jaslovské Bohunice konaného dňa 26.6.2017 o 17,30 hod.**

**K bodu č.2**

**Kontrola plnenia úloh**

**Vypracovala a predkladá**: Božena Krajčovičová, starostka

*Uznesenie č. 273/VII* – trvá.

*Uznesenie č. 344/VII* – trvá.

Ostatné uznesenia boli splnené, alebo mali konštatačný charakter.

**Návrh uznesenia**

Obecné zastupiteľstvo obce Jaslovské Bohunice berie na vedomie kontrolu plnenia uznesení.

**K bodu č.3**

**Interpelácie**

Poslanec Ing. Pavol Miklošovič – požiadal mailom   
1. - o informáciu o postupe prác na hasičskej zbrojnici. Zo zmluvného termínu ubudlo už 40% ale z rozpočtu iba 17%, to znamená, že stavba sa realizuje na menej ako polovičný výkon. Podľa predchádzajúcich informácií pán konateľ prisľúbil skrátenie termínu, ale takto to asi nebude možné. Vzhľadom na meškanie navrhujem aby čím skôr spracoval harmonogram (aspoň v týždňovom členení) na dokončenie stavby a dôsledne kontroloval a vyhodnocoval zo strany obce.

2. o informáciu k dodatku č. 2 na zaplatenie zálohy na výťah - je to v súlade s verejným obstarávaním, keď sa zmenili platobné podmienky?

**K bodu č.4**

**Plán kontrolnej činnosti hlavnej kontrolórky obce na II. polrok 2017**

**Spracovala a predkladá:** Bc. Alena Haršányiová, hlavná kontrolórka obce

Plán kontrolnej činnosti bol zverejnený na úradnej tabuli a webovej stránke obce 31.5.2017 a zvesený bol z úradnej tabule19.6.2017.

**Návrh uznesenia**

Obecné zastupiteľstvo obce Jaslovské Bohunice schvaľuje Plán kontrolnej činnosti hlavnej kontrolórky obce Jaslovské Bohunice na II. polrok 2017.

**K bodu č.5**

**Základná škola s materskou školou – žiadosť o dofinancovanie**

**Vypracovala**: Ing. Daniela Heribanová

**Predkladá:** Božena Krajčovičová, starostka

V prílohe prikladáme žiadosť riaditeľa ZŠ s MŠ o dofinancovanie FP na učiteľa v rozdelenej triede a asistenta učiteľa.

V tomto školskom roku sú na základe rozhodnutia riaditeľa školy rozdelení žiaci 7. ročníka do dvoch tried, zdrojom krytia navýšených výdavkov boli doteraz finančné prostriedky zo štátneho rozpočtu. Ak by sme chceli pokračovať v delení aj v ďalšom šk. roku, bude potrebné už rozpočet školy dofinancovať z obecného rozpočtu / v r. 2017 by to bolo 3 900 € a v roku 2018 ak by sa pokračovalo aj v 9.tom ročníku tak cca 12 tis. € /. Celkový počet žiakov pritom spĺňa limit podľa školského zákona na jednu triedu /viď príloha/.

Zároveň v žiadosti požadujú dofinancovanie asistenta učiteľa v prípade, že podaná žiadosť o jeho pridelenie a financovanie zo ŠR nebude schválená. Požadujú v podstate vyjadrenie, či môžu obsadiť miesto asistenta od septembra 2017. Ak by bolo stanovisko OZ kladné a žiadosť zo ŠR by nebola schválená, rozpočet by sa upravil v septembri v tomto rozpočtovom roku o cca 4 tis. €, v roku 2018 cca 12 tis. €/. V súčasnosti majú toto miesto obsadené od februára a financované z  FP na prenesený výkon štátnej správy.

Žiadosťou sa zaoberala finančná komisia, jej stanovisko je v návrhu uznesení.

**Návrh uznesenia**

Obecné zastupiteľstvo obce Jaslovské Bohunice neschvaľuje poskytnutie finančných prostriedkov z rozpočtu obce do rozpočtu Základnej školy s materskou školou Jaslovské Bohunice na financovanie miesta učiteľa z dôvodu rozdelenia žiakov VIII. ročníka v šk. roku 2017/2018 do dvoch tried.

**Návrh uznesenia**

Obecné zastupiteľstvo obce Jaslovské Bohunice schvaľuje poskytnutie finančných prostriedkov z rozpočtu obce do rozpočtu Základnej školy s materskou školou Jaslovské Bohunice na financovanie miesta asistenta učiteľa v šk. roku 2017/2018 v prípade neschválenia príspevku na asistenta učiteľa zo štátneho rozpočtu.

**K bodu č.6**

**Inventarizácia majetku a záväzkov obce Jaslovské Bohunice k  31.12.2016  
Vypracovala a predkladá**: Ing. Daniela Heribanová

Na základe Príkazu starostky obce v súlade so zákonom o účtovníctve bola vykonaná dokladová in-ventarizácia majetku a záväzkov a rozdielu majetku a záväzkov obce k 31.12.2016. Inventarizáciu vykonávali 3 čiastkové inventarizačné komisie, ktoré vypracovali inventarizačné zápisy. Výsledky ČIK boli podkladom Záverečnej zápisnice, spracovanej ústrednou inventarizačnou komisiou, ktorú zobrala finančná komisia na vedomie.

Skutočný stav zisteného majetku k 31.12.2016 v €:

|  |  |
| --- | --- |
| Dlhodobý hmotný a dlhodobý nehmotný majetok | 25 970 400,74 |
| *Z toho Nedokončené investície* | *1 806 294,31* |
| Peňažné účty v banke | 4 983 894,29 |
| Pokladňa, ceniny , zásoby, peniaze na ceste | 9 463,98 |
| Pohľadávky | 98 289,62 |
| Záväzky Štátny fond rozvoja bývania, fin. zábezpeka | 1 007 051,13 |
| Záväzky z ostatných úverov | 69 400,00 |
| Ostatné záväzky /dodávatelia, zamestnanci, poisťovne , DÚ... | 134 762,95 |

Evidencia drobného hmotného a drobného nehmotného majetku, vedeného v podsúvahovej evidencii v €:

|  |  |  |
| --- | --- | --- |
| Číslo účtu | Názov účtu | Účtovný stav |
| 790 | Drobný hmotný majetok | 489 118,07 |
| 791 | Drobný nehmotný majetok | 4 054,92 |

**Návrh uznesenia**

Obecné zastupiteľstvo obce Jaslovské Bohunice berie na vedomie výsledky inventarizácie majetku a záväzkov a rozdielu majetku a záväzkov obce Jaslovské Bohunice obsiahnuté v Záverečnej zápisnici z inventarizácie majetku a záväzkov a rozdielu majetku a záväzkov obce Jaslovské Bohunice k 31.12.2016

**K bodu č.7  
Záverečný účet obce Jaslovské Bohunice za rok 2016  
Vypracovala:** Ing. Daniela Heribanová  
**Predkladá:** Božena Krajčovičová, starostka Záverečný účet obce Jaslovské Bohunice za rok 2016 je spracovaný v súlade so zákonom č. 583/2004 Z.z. o rozpočtových pravidlách územnej samosprávy v platnom znení /ďalej len zákon/ a Zásadami rozpočtového hospodárenia obce. Rozpočet obce na rok 2016 bol prijatý OZ 14.12.2015. V roku 2016 prijalo OZ 4 úpravy rozpočtu, ktoré sa týkali bežného a kapitálového rozpočtu i  s doplnenia nových, pôvodne nerozpočtovaných položiek. V rámci úprav bol upravený aj rozpočet  príjmov s použitím prostriedkov z rezervného fondu na krytie kapitálových výdavkov.   
Okrem toho bolo prijatých starostkou 70 rozpočtových opatrení za dodržania podmienok stanovených v Zásadách rozpočtového hospodárenia obce a 1 rozpočtové opatrenie, prijaté OZ bez celkovej zmeny rozpočtu.   
Príjmy obce k 31.12.2016 boli plnené na 90,3% upraveného rozpočtu - celkový príjem 4 864,6 tis.€, z toho bežné príjmy 4 677 454 €, kapitálové príjmy 3 531 € a príjmové finančné operácie 183 651 €. Kapitálové príjmy predstavovali príjem z predaja majetku.  
Príjmy z finančných operácií sú nevyčerpané príjmy ZŠ zo štátneho rozpočtu z roku 2015, ktoré boli prevedené do rozpočtu roku 2016 a presun z rezervného fondu v zmysle uznesení OZ.

Výdavky obce bez výdavkov právnych subjektov k 31.12.2016 boli 3 106 268 € / z toho BV tis. €, KV tis. € a FO tis. €. Výdavky novovzniknutej rozpočtovej organizácie BOHUNKA boli vo výške 281 313 €.

Výdavky školstva spolu boli 739 098 €,z toho ZŠ s MŠ čerpala 645,7 tis. €, ZUŠ takmer 93,4 tis. €.   
Výsledkom rozpočtového hospodárenia zistený podľa § 10 ods. 3 písm. a) a b) zákona je prebytok 861 132,33 € . V zmysle § 16 odsek 6 zákona sa pri usporiadaní prebytku vylučujú nevyčerpané prostriedky zo štátneho rozpočtu a tvorbu fondu opráv; po vylúčení týchto prostriedkov a prostriedkov potrebných na vykrytie schodku finančných operácií v celkovej výške 20 954,07 € výsledkom rozpočtového hospodárenia obce za rok 2016 je prebytok vo výške 819 604,73 €. Po úprave prebytku o prebytok finančných operácií je celkový prebytok obce za rok 2016 vo výške **820 779,43 €**, ktorý navrhujeme previesť v súlade so zákonom o rozpočtových pravidlách do rezervného fondu obce.

Zároveň podnikateľská činnosť obce vykazuje zisk po zdanení vo výške **1 022,59 €,** ktorý tiež v súlade so zákonom navrhujeme previesť do RF.

Návrh záverečného účtu bol prerokovaný na zasadnutí Finančnej komisie, stanovisko FK predloží predseda komisie. Hlavná kontrolórka odporúča OZ schváliť Záverečný účet obce za rok 2016 bez výhrad.   
Návrh ZÚ a Hodnotiaca správa programového rozpočtu bola odoslaná členom OZ mailovou poštou a je zverejnená na internetovej stránke obce v zákonom stanovenej lehote.

Návrh ZÚ bol zverejnený na úradnej tabuli a webovej stránke obce dňa 8.6.2017.

**Návrh uznesenia**Obecné zastupiteľstvo obce Jaslovské Bohunice schvaľuje Záverečný účet obce , hodnotiacu správu rozpočtu a celoročné hospodárenie obce Jaslovské Bohunice za rok 2016 bez výhrad.

**Návrh uznesenia**

Obecné zastupiteľstvo obce Jaslovské Bohunice schvaľuje použitie prebytku rozpočtového hospodárenia obce Jaslovské Bohunice za rok 2016 vo výške 820 779,43 € zisteného podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a použitie zisku z podnikateľskej činnosti obce za rok 2016 vo výške 1 022,59 € na tvorbu rezervného fondu obce.

**K bodu č.8**

**Rozpočtové opatrenia č. 4-8/2017**

**Vypracovala:** Ing. Daniela Heribanová

**Predkladá:** Božena Krajčovičová, starostka

Rozpočtové opatrenia č. 4-8/2017 prijala starostka obce v rámci bežného rozpočtu a kapitálového rozpočtu na rok 2017 za dodržania záväzných limitov, prijatých OZ.

Rozpočtovými opatreniami sa nemenia celkové príjmy a výdavky, ani celková zaťaženosť obce.

**Návrh uznesenia**

Obecné zastupiteľstvo obce Jaslovské Bohunice berie na vedomie rozpočtové opatrenia č. 4-8/2017 prijaté starostkou obce v súlade so Zásadami rozpočtového hospodárenia obce Jaslovské Bohunice v platnom znení – presun rozpočtovaných finančných prostriedkov v rámci schváleného rozpočtu výdavkov na rok 2017, pričom sa nemenia celkové príjmy a celkové  výdavky rozpočtu

**K bodu č.9**

**Návrh na úpravu rozpočtu obce na rok 2017 č. 2  
Vypracovala:** Ing. Daniela Heribanová  
**Predkladá:** Božena Krajčovičová, starostka

Odôvodnenia jednotlivých zmien sú prílohou návrhu na úpravu rozpočtu podľa položiek, navrhovaná úprava je v súlade so zákonom o rozpočtových pravidlách, nezvyšuje dlh a zaťaženosť obce. Úprava rozpočtu sa týka len výdavkovej časti, celkový rozpočet zostáva nezmenený, jedná sa o presun finančných prostriedkov v rámci kapitálového rozpočtu, resp. aj do bežného rozpočtu. Presunom v kóde zdroja 111 sa mení v podstate rozpočet ZŠ s MŠ, vratky do ŠR sa rozpočtujú v zmysle zákona vo výdavkoch obce. Nakoľko RO č.37 a 38 sa týka aj rezervného fondu, z toho dôvodu návrh uznesenia.

**Návrh uznesenia**

Obecné zastupiteľstvo obce Jaslovské Bohunice schvaľuje presun finančných prostriedkov v rámci podprogramu 9.2 vo výške 10 000 eur so zdrojom krytia rezervný fond z položky 717 FK 0620 na položku 716 FK 0620 „Projektová dokumentácia slaboprúd. rozvody ul. Záhradná, Záhumenická, Nám. sv. Michala“.

**Návrh uznesenia**

Obecné zastupiteľstvo obce Jaslovské Bohunice schvaľuje rozpočtové opatrenia č. 28/OZ-41/OZ/2017 a úpravu rozpočtu obce Jaslovské Bohunice na rok 2017 č. 2 nasledovne:

|  |  |  |  |
| --- | --- | --- | --- |
| **Výdavky** | **Po úprave č. 1** | **úprava** | **Po úprave č. 2** |
| **Bežné obec** | **2 671 789** | **+8 700** | **2 680 489** |
| **Bežné školstvo** | **805 376** | **-2 200** | **803 176** |
| **Bežné Zariadenie pre seniorov** | **322 000** |  | **322 000** |
| **Bežné spolu\*** | **3 799 165** | **+6 500** | **3 805 665** |
| **Kapitálové\*** | **3 356 900** | **-6 500** | **3 350 400** |
| **Finančné operácie\*** | **97 500** |  | **97 500** |
| **Výdavky spolu\*\*\*** | **7 253 565** | **0** | **7 253 565** |

Základná škola s materskou školou :

|  |  |  |  |
| --- | --- | --- | --- |
| **Bežné výdavky** | **Po úprave č. 1** | **Úprava** | **Po úprave č. 2** |
| Základná škola 1.stupeň | 196 391 | -400 | 195 991 |
| Základná škola 2. stupeň | 228 992 | -1 800 | 227 192 |
| **Spolu** | **425 383** | **-2 200** | **423 183** |

**K bodu č.10**

**Žiadosť o nenávratný finančný príspevok**

**Vypracovala:** Ing. Daniela Heribanová **Predkladá:** Božena Krajčovičová, starostka

Obec Jaslovské Bohunice ako zriaďovateľ ZŠ s MŠ má v súčasnosti rozpracovaný projekt za účelom získania finančných prostriedkov na modernizáciu fyzikálnej a biologickej / chemickej učebne. Všetky požadované podklady ako prílohy k žiadosti sú pripravené, text uznesenia je koncipovaný na základe požiadaviek spracovateľa žiadosti, resp. poskytovateľa príspevku. Požadovaná čiastka je zahrnutá v úprave rozpočtu č. 2.

**Návrh uznesenia**

Obecné zastupiteľstvo v Jaslovských Bohuniciach:

**A. berie na vedomie**

žiadosť starostu obce Jaslovské Bohunice, Žiadosť o nenávratný finančný príspevok (ďalej ŽoNFP)

a) kód výzvy: IROP-PO2-SC222-2016-13,

b) názov ŽoNFP: „Modernizácia fyzikálnej a biologickej / chemickej učebne“

**B. konštatuje,**

že ciele predkladaného projektu sú v súlade s platným Programom hospodárskeho a sociálneho rozvoja a s Územným plánom obce Jaslovské Bohunice.

**C. schvaľuje**

a) predloženie ŽoNFP v rámci Výzvy IROP-PO2-SC222-2016-13, za účelom realizácie projektu „Modernizácia fyzikálnej a biologickej / chemickej učebne“,

b) zabezpečenie realizácie projektu obcou po schválení Žiadosti o NFP,

c) spolufinancovanie projektu vo výške 5% z celkových oprávnených výdavkov, maximálne však do výšky 5 500,00 EUR (odhadovane celkové oprávnené výdavky projektu predstavujú výšku maximálne 106 666,18 EUR) a zároveň financovanie prípadných neoprávnených výdavkov, ktoré vzniknú v priebehu realizácie projektu a predstavujú rozdiel medzi celkovými výdavkami projektu a celkovými oprávnenými výdavkami projektu.

**K bodu č.11**

**Zmena Územného plánu obce Jaslovské Bohunice č.4/2017**

**Vypracoval:** Ing. Arch. Peter Odnoga

**Predkladá:** Božena Krajčovičová, starostka

**Zmena 5d/2017** – v lokalite B3 je na parcelách č.249/312-315 uvažované výlučne s výstavbou občianskej vybavenosti. Navrhovaným riešením zmeny sa zmení funkčné využitie pozemkov na zmiešané územie - bývanie s občianskou vybavenosťou.

**Zmena 6/2017** – k.ú. Bohunice, p.č. „E“ 269 a 270 – parcely rodinných domov, p.č. „C“ 258/189 a 249/494 – priestor pre vedenie technickej infraštruktúry a chodníka, ktorý bezpečne prepojí lokalitu Panské diely a Sídlisko.

Riešená lokalita sa nachádza mimo zastavaného územia miestnej časti Bohunice, pri jej juhozápadnom okraji, medzi novou miestnou komunikáciou, vedenou od cesty III/1300 po ulicu Šidunky a vzdušným vedením vysokého napätia 22 kV. Navrhovanou zmenou sa na riešenej ploche umožní výstavba objektov rodinných domov s príslušným dopravným a technickým vybavením. Na riešených parcelách vznikne nová lokalita bytovej výstavby, ktorá priamo nadväzuje a logicky ukončuje zastavané územie obce. Navrhovaným riešením bude nová obslužná komunikácia obojstranne zastavaná, a záhradné časti nových parciel rodinných domov budú tvoriť svojou vzrastlou zeleňou - kríky, stromy..., prirodzenú ochrannú bariéru od otvorenej poľnohospodárskej krajiny.

Na celkovej ploche 1,6451 ha môže byť situovaných cca. 15 RD s  plochou parcely cca. 780 m².

Územie je rovinatého charakteru, bez vzrastlej stromovej zelene. Do územia čiastočne zasahuje ochranné pásmo vzdušného vedenie 22 kV a cesty III/1300. Situovanie objektov RD musí rešpektovať tieto ochranné pásma. Celé územie sa nachádza v Chránenom vtáčom území Špačinsko - nižnianske polia.

Navrhovanou zmenou sa plocha zastavaného územia zväčší o celú riešenú plochu lokality. Zmenou sa vytvára nové funkčné využitie územia, a to z plôch ornej pôdy mimo zastavaného územia na plochy bytovej výstavby rodinných domov.

Vzhľadom na polohu riešenej lokality v území, dôjde k záberu pôdneho fondu mimo zastavaného územia obce v plnom rozsahu riešenej plochy - 1,6451 ha.

Navrhovaná zmena je jediným možným riešením ako zabezpečiť zasieťovanie a zokruhovanie protiľahlých pozemkov na Krátkom poli bez ich znehodnotenia.

**Návrh uznesenia**

Obecné zastupiteľstvo obce Jaslovské Bohunice schvaľuje spracovanie zmien územného plánu obce Jaslovské Bohunice v rozsahu:

**Zmena 5d/2017, k. ú. Bohunice na parc.:**

„C“ č.249/312 výmera 496 m2,, 249/313 výmera 655 m2, 249/314 výmera 789 m2, 249/315 výmera 469 m2, zapísaných na LV č.1117, druh pozemku: orná pôda o celkovej ploche 2409 m2 na výstavbu občianskej vybavenosti.

**Návrh uznesenia**

Obecné zastupiteľstvo obce Jaslovské Bohunice schvaľuje spracovanie zmien územného plánu obce Jaslovské Bohunice v rozsahu:

**Zmena 6/2017, k. ú. Bohunice na parc. :**

„E” č. 269 a 270 zapísanej na LV č.1062 a  LV č. 1273, druh pozemku: orná pôda celkovej plochy 16451 m² na individuálnu bytovú výstavbu /IBV/, vrátane technickej infraštruktúry a chodníka.

„C“ 258/189 a 249/494 zapísanej na LV č.1267 a LV č.900, druh pozemku : zast. plochy a nádvoria o celkovej ploche 2618 m² – priestor pre vedenie technickej infraštruktúry a chodníka.

**K bodu č.12**

**Prenájom nehnuteľného majetku**

**Vypracovala:** Zlatica Drobná

**Predkladá:** Božena Krajčovičová, starostka

1. Zámer prenájmu majetku žiadateľke Monike Hulíkovej bol zverejnený na úradnej tabuli obce a na webovej stránke obce od 11.5.2017 do 29.5.2017. Spôsob prenájmu bol schválený na zasadnutí OZ 13.2.2017 uznesením 471/VII.

**Návrh uznesenia**

Obecné zastupiteľstvo obce Jaslovské Bohunice schvaľujev súlade s §9a, ods. 9, písm. c) zák. č. 138/1991 Zb. o majetku obcí v z.n.p. prenájom nehnuteľného majetku obce - nebytový priestor o výmere 50,8 m2, nachádzajúci sa v priestoroch štadióna na poschodí v budove „Hlavnej tribúny“, Nová ul. 340/1, parc. č.258/21, k.ú. Bohunice v obci Jaslovské Bohunice žiadateľke Monike Hulíkovej, Lipová 640/37, 919 30 Jaslovské Bohunice, IČO: 50 759 302, ako prípad hodný osobitného zreteľa, ktorým je skutočnosť, že žiadateľ bude vykonávať masáže pre mužstvá ako i zdravotnícky dohľad počas zápasov.

Účel prenájmu: masážne a zdravotné služby.

Cena nájmu: cena za prenájom podlahovej plochy nebytových priestorov za rok je 20 €/1m²/rok, t.j. 1016,00 € ročne, bez energií spojených s nájmom v zmysle sadzobníka správnych poplatkov a cenníka služieb poskytovaných obcou schváleného uznesením VI/64 zo dňa 17.03.2011 s účinnosťou od 01.04.2011.

Doba prenájmu: od zmluvného prevzatia priestoru, je len počas poskytovania masážnych a zdravot-ných služieb pre mužstvá ŠK Blava 1928, na dobu neurčitú.

1. Zámer prenájmu majetku bol zverejnený na úradnej tabuli obce a na webovej stránke obce od 11.5.2017 do 29.5.2017. Spôsob prenájmu bol schválený na zasadnutí OZ 24.4.2017 uznesením 492/VII.

**Návrh uznesenia**

Obecné zastupiteľstvo obce Jaslovské Bohunice schvaľujev súlade s §9a, ods. 9, písm. c) zák. č. 138/1991 Zb. o majetku obcí v z.n.p. prenájom nehnuteľného majetku obce - nebytové priestory o výmere 10 m² nachádzajúce sa na prízemí vedľa vstupu do spoločenskej miestnosti, v „Admi-nistratívnej budove OcÚ a pošty“, Nám. sv. Michala 344/8, parc. č. 1/2, k.ú. Jaslovce, v obci Jaslovské Bohunice - Slovenskej sporiteľni, a.s., Tomášikova č. 48, 832 37 Bratislava, Zapísaná v Obchodnom registri Okresného súdu Bratislava I, IČO: 00151653, ako prípad hodný osobitného zreteľa, ktorým je skutočnosť, že je to jediná banka, ktorá má záujem poskytovať v obci bankomatové služby, v obci sa nenachádza žiadny bankomat a cieľom je skvalitniť služby pre občanov.

Účel prenájmu: prevádzka bankomatu.

Cena nájmu: 1,00 €/rok.

Doba prenájmu: od zmluvného prevzatia priestoru, na dobu neurčitú.

1. Prenájom nehnuteľného majetku obce pozemku v k.ú. Paderovce – schválenie spôsobu.

**Návrh uznesenia**

Obecné zastupiteľstvo obce Jaslovské Bohunice schvaľujev súlade s § 9, ods. 2, písm. a) zák. č. 138/1991 Zb. o majetku obcí v z.n.p. spôsob prenájmu nehnuteľného majetku obce - pozemok, parc. reg. „C“-KN č.76/40, ostatné plochy o výmere 240 m² nachádzajúci sa v obci Jaslovské Bohunice, k.ú. Paderovce, zapísaný na LV č. 485, nájomcovi č. 1 Ľubomírovi Bangovi a manželke, Jolane Bangovej, trvale bytom Hl. Paderovce č. 84/20, 919 30 Jaslovské Bohunice, nájomcovi č. 2 Martinovi Dimitrovičovi, trvale bytom Hl. Paderovce č. 20/21, 919 30 Jaslovské Bohunice a nájomcovi č. 3 Jozefovi Lackovičovi, trvale bytom Žitná ul. 6181/11, 917 01 Trnava, ako prípad hodný osobitného zreteľa, ktorým je skutočnosť, že cez uvedený pozemok vo vlastníctve obce Jaslovské Bohunice, je jediný prístup na pozemky vo vlastníctve nájomcov č.1 až č.3.

Cena nájmu: 1€/rok.

Doba nájmu: na dobu neurčitú, odo dňa uzatvorenia nájomnej zmluvy.

**K bodu č.13**

**Odpredaj nehnuteľného majetku**

**Vypracovala:** Zlatica Drobná

**Predkladá:** Božena Krajčovičová, starostka.

1. Zámer prevodu majetku bol zverejnený na úradnej tabuli obce a na webovej stránke obce od 11.5.2017 do 29.5.2017. Spôsob odpredaja bol schválený na zasadnutí OZ 24.4.2017 uznesením 497/VII.

**Návrh uznesenia**

Obecné zastupiteľstvo obce Jaslovské Bohunice schvaľuje v súlade s § 9a, ods. 8, písm. e) zák. č. 138/1991 Zb. o majetku obcí v z.n.p. odpredaj nehnuteľného majetku obce – pozemok v k.ú. Bohunice v obci Jaslovské Bohunice, novovytvorená parcela č. 250/130, druh pozemku: zast. plochy a nádvoria, o výmere 34 m², ktorá vznikla oddelením z parc. č. 250/83, a v novom stave parc. č. 250/83, zast. plochy a nádvoria so zmenenou výmerou 234 m2, podľa Geometrického plánu č. 42/2016, vyhotoveného geodetom Marošom Jordanom - G.M.J., zapísaná na LV č. 900, v cene 1,50 €/m2, v celkovej sume 402,00 € /slovom štyristodva eur/ – žiadateľovi Ing. Mgr. Petrovi Gbelcovi, bytom Botanická 25, 917 08 Trnava do výlučného vlastníctva, ako prípad hodný osobitného zreteľa, z dôvodu, že na uvedených pozemkoch vo vlastníctve obce Jaslovské Bohunice stojí časť rodinného domu, ktorý je vo vlastníctve žiadateľa.

1. Schválenie spôsobu odpredaja nehnuteľného majetku obce žiadateľovi Michalovi Lukačovičovi.

**Návrh uznesenia**

Obecné zastupiteľstvo obce Jaslovské Bohunice schvaľuje v súlade s § 9, ods. 2, písmeno a), zákona č. 138/1991 Zb. o majetku obcí v znení neskorších predpisov spôsob odpredaja nehnuteľného majetku obce Jaslovské Bohunice, v k.ú. Paderovce, pozemok: novovytvorená parcela č. 72/23, druh pozemku: zast. plochy a nádvoria, o výmere 44 m², ktorá vznikla oddelením z parc. č. 72/15, podľa Geometrického plánu č. 15/2017, vyhotoveného geodetom Ivanom Hilkom, Hospodárska 85, 917 01 Trnava, zapísaná na LV č. 485, v cene 10 €/m2, – žiadateľovi Michalovi Lukačovičovi, bytom Horné Otrokovce č. 9, 920 62, ako prípad hodný osobitného zreteľa, z dôvodu, že uvedený pozemok vo vlastníctve obce Jaslovské Bohunice susedí s pozemkom vo vlastníctve žiadateľa a odkúpená časť obecného pozemku bude využitá na zväčšenie vzdialenosti medzi domom a hranicou pozemku žiadateľa.

3. Schválenie spôsobu odpredaja nehnuteľného majetku obce žiadateľovi Ing. Erikovi Oravcovi.  
 **Návrh uznesenia**

Obecné zastupiteľstvo obce Jaslovské Bohunice schvaľuje v súlade s § 9, ods. 2, písmeno a), zákona č. 138/1991 Zb. o majetku obcí v znení neskorších predpisov spôsob odpredaja nehnuteľného majetku obce Jaslovské Bohunice, v k.ú. Bohunice:

* parcela registra „C“-KN č. 207/13, ostatná plocha o výmere 250 m²,
* časť parcely registra „C“-KN č. 207/1, o výmere 25 m², v GP č. 45/2017 označenú ako diel č. 1 o výmere 25 m² , druh pozemku: orná pôda, ktorý sa pričleňuje k parcele registra „C“-KN č. 207/3
* časť parcely registra „C“-KN č. 207/6, o výmere 20 m², v GP č. 45/2017 označenú ako diel č. 2 o výmere 20 m², druh pozemku: orná pôda, ktorý sa pričleňuje k parcele registra „C“-KN č. 207/3, všetko podľa Geometrického plánu č. 45/2017, vyhotoveného GEOMAS s.r.o., Sv. Martina 6974/50, 919 35 Hrnčiarovce nad Parnou, parcely registra „C-KN č. 207/13, 207/1, 207/6 sú zapísané na LV č. 900, k.ú. Bohunice, v cene ............................... /m2 – žiadateľovi Ing. Erikovi Oravcovi, bytom Hlavná Bohunice 3/66, 919 30 Jaslovské Bohunice, ako prípad hodný osobitného zreteľa, z dôvodu, že uvedené pozemky vo vlastníctve obce Jaslovské Bohunice priamo susedia s pozemkom vo vlastníctve žiadateľa. Žiadateľ plánuje zrealizovať oplotenie pozemku, ktorý je v jeho vlastníctve, ide o dodržanie uličnej čiary a tým dodržanie jednotnej línie pozemkov v danej lokalite.

4. Schválenie spôsobu odpredaja nehnuteľného majetku obce žiadateľovi Mgr. Petrovi Gbelcovi.

Listom zo dňa 22.5.2017 požiadal Ing. Mgr. Peter Gbelec, bytom Botanická 25, 917 08 Trnava o odkúpenie pozemku, v k.ú. Bohunice, parc. „C“-KN č. 250/82, záhrada, o výmere 51 m2, ktorá je vo vlastníctve Obce Jaslovské Bohunice. V liste uviedol, že pozemky museli jeho starí rodičia pod nátlakom predať v roku 1973 obci Jaslovské Bohunice za 4 Kčs za m2 z dôvodu akcie prevádzanej s územným plánom obce, ďalej uviedol, že im bolo sľúbené, že parcely im budú predané späť, k čomu už neskôr neprišlo. Žiadateľ požiadal o určenie ceny za odpredaj uvedenej parcely s prihliadnutím na vyššie uvedené okolnosti. Navrhujeme obecnému zastupiteľstvu tento prípad prevodu nehnuteľnosti schváliť ako prípad hodný osobitného zreteľa.

**Návrh uznesenia**

Obecné zastupiteľstvo schvaľuje v súlade s § 9, ods. 2, písmeno a), zákona č. 138/1991 Zb. o majetku obcí v znení neskorších predpisov spôsob odpredaja nehnuteľného majetku obce Jaslovské Bohunice v k.ú. Bohunice pozemok: parcela reg. „C“-KN č. 250/82, druh pozemku: záhrada, o výmere 51 m², zapísaná na LV č. 900, v cene .....................€/m2, – žiadateľovi Ing. Mgr. Petrovi Gbelcovi, bytom Botanická 25, 917 08 Trnava, ako prípad hodný osobitného zreteľa, z dôvodu, že uvedený pozemok vo vlastníctve obce Jaslovské Bohunice priamo susedí s nehnuteľnosťami, ktoré sú vo vlastníctve žiadateľa a pre obec je tento pozemok neupotrebiteľný.

**K bodu č.14  
Schválenie zmluvy so Slovenskou sporiteľňou a.s.**

**Spracoval a predkladá**: Božena Krajčovičová, starostka

V obci bude Slovenská sporiteľna a.s. prevádzkovať bankomat, ktorý bude umiestnený na administra-tívne budove OcÚ a Pošty. Za týmto účelom predkladáme na schválenie znenie zmluvy o prenájme nebytových priestorov, ktoré odporúčame prijať.

**Návrh uznesenia**

Obecné zastupiteľstvo obce Jaslovské Bohunice schvaľuje nájomnú zmluvu o prenájme nebytových priestorov nájomcovi Slovenská sporiteľňa, Tomášikova č. 48, 832 37 Bratislava, IČO: 00151653, za účelom prevádzkovania bankomatových služieb. Dohodnuté nájomné predstavuje 1 € ročne.

**K bodu č.15  
Rôzne**

* výška nájomného za priestory na ubytovanie v areáli Ubytovne Jaslovské Bohnice.